Source: https://www.monitoruldegalati.ro/sport/csm-galati-a-marcat-106-puncte-si-a-obtinut-prima-victorie-din-grupa-galbena.html
Timestamp: 2020-07-05 07:47:25+00:00

Document:
CSM Galaţi a marcat 106 puncte şi a obţinut prima victorie din Grupa Galbenă - Monitorul de Galati - Ziar print si online
CSM Galaţi a marcat 106 puncte şi a obţinut prima victorie din Grupa Galbenă Recomandat
Marți, 03 Martie 2020 09:38
Întreruperea campionatului pentru cele două meciuri din preliminarii ale Naţionalei României a fost de bun augur pentru CSM Galaţi. După trei înfrângeri consecutive în faza a doua a Ligii Naţionale de Baschet Masculin, grupa Galbenă 7-12, echipa condusă de Eugen Ilie, Cătălin Ştefănescu şi Bogdan Bălănică a spart gheaţa, s-a descătuşat şi a câştigat clar, marcând peste 100 de puncte. În primul sfert s-a menţinut echilibrul, ambele combatante alternând la conducere. Soarta meciului s-a decis în sfertul doi când gălăţenii au apăsat până la fund de acceleraţie şi au avut un parţial de 31-8. „A fost o partidă care m-a mulţumit atât ca scor cât şi ca evoluţie a jucătorilor noştri. Cred că vom face o parte a doua a campionatului foarte bună. Dacă jucăm ca astăzi (n.r. - sâmbătă), va fi greu să ne învingă cineva”, a concluzionat la final antrenorul principal al echipei gălăţene, Eugen Ilie. Rezultat final: CSM Galaţi - CSM 2007 Focşani 106-78 (29-28, 31-8, 29-27, 17-15). 5-ul de start cu care a început echipa învingătoare: Armstrong 20 puncte, 5 recuperări, o pasă decisivă, o intercepţie, Porter-Bunton (17 p, 11, 1, 1), Bogdanovic (17 p, 7, 3, 0), Vlad (9 p, 2, 9, 3) Tawiah (12 p, 6, 1, 0). Au mai intrat: Negoiţescu (11 p, 2, 1, 3), Corpodean (13 p, 2, 2, 0), Martin (4 p, 3, 1, 0), Grecu (3 p, 0, 2, 0) şi Giangu. Nu au evoluat: Bogdanovic, cu probleme medicale şi Sava. CSM Galaţi ocupă locul 4 cu 5 puncte şi va juca etapa viitoare în deplasare cu CSM Mediaş, pe 7 martie.
« Echipele gălăţene s-au calificat în play-off: CSU Belor, pe locul 6, CSM Arcada, în pole position
Trei puncte importante în play-off pentru „tigrii” de la United »
CSM Galaţi a marcat 106 puncte şi a obţinut prima victorie din Grupa Galbenă

References: CSM 
 CSM 
 CSM 
 CSM 
 CSM 
 CSM 
 CSM 

CSM